02011D0850 — HU — 17.12.2011 — 000.001

Ez a dokumentum kizárólag tájékoztató jellegű és nem vált ki joghatást. Az EU intézményei semmiféle felelősséget nem vállalnak a tartalmáért. A jogi aktusoknak – ideértve azok bevezető hivatkozásait és preambulumbekezdéseit is – az Európai Unió Hivatalos Lapjában közzétett és az EUR-Lex portálon megtalálható változatai tekintendők hitelesnek. Az említett hivatalos szövegváltozatok közvetlenül elérhetők az ebben a dokumentumban elhelyezett linkeken keresztül

►B A BIZOTTSÁG VÉGREHAJTÁSI HATÁROZATA (2011. december 12.) a 2004/107/EK és a 2008/50/EK európai parlamenti és tanácsi irányelvre vonatkozó szabályoknak a környezeti levegő minőségére vonatkozó kölcsönös információcsere és jelentéstétel tekintetében történő megállapításáról (az értesítés a C(2011) 9068. számú dokumentummal történt) (2011/850/EU) (HL L 335, 2011.12.17., 86. o)





Helyesbítette:









▼B

A BIZOTTSÁG VÉGREHAJTÁSI HATÁROZATA

(2011. december 12.)

a 2004/107/EK és a 2008/50/EK európai parlamenti és tanácsi irányelvre vonatkozó szabályoknak a környezeti levegő minőségére vonatkozó kölcsönös információcsere és jelentéstétel tekintetében történő megállapításáról

(az értesítés a C(2011) 9068. számú dokumentummal történt)

(2011/850/EU)







I.

FEJEZET

ÁLTALÁNOS RENDELKEZÉSEK

1. cikk

Tárgy

Ez a határozat a 2004/107/EK és 2008/50/EK irányelvnek a következők tekintetében történő végrehajtására vonatkozó szabályokat állapítja meg:

a) a tagállamok jelentéstételi kötelezettsége a környezeti levegő minőségének vizsgálatára és ellenőrzésére vonatkozóan;

b) a hálózatokra és állomásokra vonatkozó kölcsönös tagállami információcsere, illetve az olyan állomásokon végzett levegőminőségi mérések eredményeinek cseréje, amelyeket a tagállamok választottak ki a kölcsönös információcsere céljából a meglévő állomások közül.

2. cikk

Fogalommeghatározások

E határozat alkalmazásában a 2004/107/EK irányelv 2. cikkében, a 2007/2/EK irányelv 3. cikkében és a 2008/50/EK irányelv 2. cikkében és VII. mellékletében megállapított fogalommeghatározásokon túlmenően a következő fogalommeghatározásokat kell alkalmazni:

1. „állomás” : olyan helyszín, ahol ugyanazon telephelyen belül egy vagy több mintavételi ponton, egy hozzávetőleg 100 m2-es területen méréseket végeznek vagy mintákat vesznek;

2. „hálózat” : olyan szervezeti struktúra, amely a környezeti levegő minőségének vizsgálatát végzi egy vagy több állomáson végrehajtott méréssel;

3. „mérési konfiguráció” : egy adott állomáson egy szennyező anyag vagy annak valamely vegyülete mérésére használt műszaki berendezések;

4. „mérési adat” : egy meghatározott szennyező anyag koncentrációs vagy kiülepedési szintjére vonatkozóan méréssel nyert információ;

5. „modellezési adat” : egy meghatározott szennyező anyag koncentrációs vagy kiülepedési szintjére vonatkozóan a fizikai valóság numerikus szimulációjával nyert információ;

6. „objektív becslési adat” : egy meghatározott szennyező anyag koncentrációs vagy kiülepedési szintjére vonatkozóan olyan szakértői elemzés útján nyert információ, amely statisztikai eszközök használatát is magában foglalhatja;

7. „elsődleges adat” : egy meghatározott szennyező anyag koncentrációs vagy kiülepedési szintjére vonatkozó, az e határozatban figyelembe vett legmagasabb időbeli felbontású információ;

8. „elsődleges naprakész vizsgálati adat” : az egyes szennyezőanyag-vizsgálati módszereknek megfelelő gyakorisággal gyűjtött és haladéktalanul nyilvánosságra hozott elsődleges adat;

9. „környezetilevegő-minőségi portál” : az Európai Környezetvédelmi Ügynökség közreműködésével a Bizottság által gondozott weblap, amelyen keresztül elérhetők az e határozat végrehajtásához kapcsolódó információk, így többek között az adattár is;

10. „adattár” : a környezetilevegő-minőségi portálhoz kapcsolódó és az Európai Környezetvédelmi Ügynökség által gondozott információs rendszer, amely tartalmazza a nemzeti adatok bejelentését és cseréjét szolgáló, tagállami ellenőrzés alatt álló csomópontokból származó levegőminőségi információkat és adatokat;

11. „adattípus” : olyan jellemző, amelynek segítségével a különböző célokra használt hasonló adatokat az e határozat II. mellékletének A. részében meghatározottak szerint csoportosítani lehet;

12. „környezetvédelmi célkitűzés” : olyan környezetilevegő-minőségi célkitűzés, amelyet egy adott időszakon belül, vagy – amennyiben lehetséges adott időtartam alatt, illetve hosszú távon kell elérni a 2004/107/EK és a 2008/50/EK irányelvben meghatározottak szerint.







II.

FEJEZET

AZ INFORMÁCIÓTOVÁBBÍTÁS FOLYAMATÁRA ÉS A MINŐSÉG-ELLENŐRZÉSRE VONATKOZÓ KÖZÖS RENDELKEZÉSEK

3. cikk

Környezetilevegő-minőségi portál és adattár

(1) A Bizottság – az Európai Környezetvédelmi Ügynökség közreműködésével – adattárat hoz létre, amelyet a környezetilevegő-minőségi portálon (a továbbiakban: a portál) elérhetővé tesz.

(2) A tagállamok a jelentéstételhez és a kölcsönös információcseréhez felhasznált adatokat az 5. cikknek megfelelően elérhetővé teszik az adattár számára.

(3) Az adattárat az Európai Környezetvédelmi Ügynökség gondozza.

(4) Az adattárhoz a nyilvánosság díjmentesen férhet hozzá.

(5) Minden tagállam kijelöl egy vagy több személyt, akinek, illetve akiknek az a feladata, hogy az adott tagállam részéről a jelentéstételben és információcserében felhasznált összes információt eljuttassák az adattárba. Kizárólag a kijelölt személyek tehetik hozzáférhetővé a bejelentendő vagy cserélendő információkat.

(6) Minden tagállam továbbítja a Bizottságnak az (5) bekezdésben említett személy vagy személyek nevét.

4. cikk

Az információ kódolása

A Bizottság – az Európai Környezetvédelmi Ügynökség közreműködésével – a portálon elérhetővé teszi a tagállamok számára az e határozatban előírt információk kódolásának módjára vonatkozó, egységesített, gép által is olvasható leírást.

5. cikk

Az információk hozzáférhetővé tételére vonatkozó eljárás

(1) A tagállamok az I. melléklet A. részében foglalt adatszolgáltatási követelményeknek megfelelően hozzáférhetővé teszik az adattár számára az e határozatban előírt információkat. A szóban forgó információkat egy elektronikus alkalmazás automatikusan feldolgozza.

(2) Az (1) bekezdésben említett alkalmazásnak a következő funkciókat kell ellátnia:

a) a hozzáférhetővé teendő információk következetességének ellenőrzése;

b) az elsődleges adatok ellenőrzése a 2004/107/EK irányelv IV. mellékletében és a 2008/50/EK irányelv I. mellékletében meghatározott konkrét adatminőségi célkitűzések alapján;

c) az elsődleges adatok összesítése az e határozat I. mellékletében, valamint a 2008/50/EK irányelv VII. és XI. mellékletében foglalt szabályoknak megfelelően.

(3) Amennyiben a 6–14. cikk értelmében bizonyos összesített adatokat kell hozzáférhetővé tenni, azokat az e cikk (1) bekezdésében említett alkalmazással kell létrehozni.

(4) A Bizottság visszaigazolja az információk beérkezését.

(5) Amennyiben egy tagállam információt szeretne frissíteni, amikor a frissített információt hozzáférhetővé teszi az adattárban, részleteznie kell a frissített és az eredeti információ közötti különbségeket, illetve a frissítés indokait.

A Bizottság visszaigazolja a frissített információk beérkezését. A visszaigazolást követően a frissített információt kell a hivatalos információnak tekinteni.







III.

FEJEZET

A KÖRNYEZETI LEVEGŐ MINŐSÉGÉRE VONATKOZÓ TAGÁLLAMI INFORMÁCIÓK HOZZÁFÉRHETŐVÉ TÉTELE

6. cikk

Zónák és agglomerációk

(1) Az e határozat 5. cikkében említett eljárással összhangban a tagállamok hozzáférhetővé teszik az e határozat II. mellékletének B. részében foglalt, a 2004/107/EK irányelv 3. cikke és a 2008/50/EK irányelv 4. cikke szerint megállapított olyan zónák és agglomerációk elhatárolására és típusára vonatkozó információkat, amelyekben a következő naptári évben vizsgálni és ellenőrizni fogják a levegőminőséget.

Azon zónák és agglomerációk esetében, amelyekre a 2008/50/EK irányelv 22. cikke értelmében mentesség vagy halasztás vonatkozik, a hozzáférhetővé tett információnak erre irányuló utalást kell tartalmaznia.

(2) A tagállamok az (1) bekezdésben említett információkat legkésőbb minden naptári év december 31-ig a Bizottság rendelkezésére bocsátják. A tagállamok jelezhetik, hogy a korábban hozzáférhetővé tett információk nem változtak.

(3) Amennyiben a zónák és agglomerációk elhatárolásában és típusában változás történt, a tagállamok erről legkésőbb kilenc hónappal a változtatás szerinti naptári év végét követően tájékoztatják a Bizottságot.

7. cikk

Vizsgálati rendszer

(1) Az e határozat 5. cikkében említett eljárással összhangban a tagállamok hozzáférhetővé teszik a II. melléklet C. részében foglalt, a különböző zónákban és agglomerációkban a következő naptári évben – a 2004/107/EK irányelv 4. cikkének és a 2008/50/EK irányelv 5. és 9. cikkének megfelelően – az egyes szennyező anyagokra alkalmazandó vizsgálati rendszerre vonatkozó információkat.

(2) A tagállamok az (1) bekezdésben említett információkat legkésőbb minden naptári év december 31-ig a Bizottság rendelkezésére bocsátják. A tagállamok jelezhetik, hogy a korábban hozzáférhetővé tett információk nem változtak.

8. cikk

A természetes forrásoknak vagy a téli homokszórásnak és sózásnak tulajdonítható túllépések bizonyítására és azok figyelmen kívül hagyására vonatkozó módszerek

(1) Az e határozat 5. cikkében említett eljárással összhangban a tagállamok hozzáférhetővé teszik a II. melléklet D. részében foglalt, az egyes zónákban és agglomerációkban a természetes forrásoknak vagy a téli homokszórásnak és sózásnak tulajdonítható túllépések bizonyítására és azok figyelmen kívül hagyására vonatkozó módszerekről szóló információkat, a 2008/50/EK irányelv 20. és 21. cikkének megfelelően.

(2) A tagállamok az (1) bekezdésben említett információkat legkésőbb kilenc hónappal az egyes naptári évek végét követően egy teljes naptári évre a Bizottság rendelkezésére bocsátják.

9. cikk

Vizsgálati módszerek

(1) Az e határozat 5. cikkében említett eljárással összhangban a tagállamok hozzáférhetővé teszik a II. melléklet D. részében foglalt, az alkalmazott vizsgálati módszerek minőségére és nyomon követhetőségére vonatkozó információkat.

(2) A tagállamok az (1) bekezdésben említett információkat legkésőbb kilenc hónappal az egyes naptári évek végét követően egy teljes naptári évre a Bizottság rendelkezésére bocsátják.

(3) Amennyiben a 2004/107/EK irányelv 4. cikke és a 2008/50/EK irányelv 6. és 9. cikke, valamint 10. cikkének (6) bekezdése értelmében egy bizonyos zónában vagy agglomerációban kötelező helyhez kötött mérést végezni, az információknak legalább a következőket kell magukban foglalniuk:

a) a mérési konfiguráció;

b) a referencia-módszerektől eltérő eljárások egyenértékűségének kimutatása (amennyiben ilyen eljárást használnak);

c) a mintavételi pont elhelyezkedése, leírása és besorolása;

d) az adatminőség dokumentációja.

(4) Amennyiben a 2004/107/EK irányelv 4. cikke és a 2008/50/EK irányelv 6. és 9. cikke, valamint 10. cikkének (6) bekezdése értelmében egy bizonyos zónában vagy agglomerációban indikatív mérést végeznek, az információknak legalább a következőket kell magukban foglalniuk:

a) az alkalmazott mérési módszer;

b) a mintavételi pontok és a lefedett terület;

c) az adathitelesítési módszer;

d) az adatminőség dokumentációja.

(5) Amennyiben a 2004/107/EK irányelv 4. cikkének és a 2008/50/EK irányelv 6. és 9. cikkének értelmében egy bizonyos zónában vagy agglomerációban modellezési technikát alkalmaznak, az információknak legalább a következőket kell magukban foglalniuk:

a) a modellezési módszer és a figyelembe vett adatok leírása;

b) a modell mérésekkel történő hitelesítése;

c) a lefedett terület,

d) az adatminőség dokumentációja.

(6) Amennyiben a 2004/107/EK irányelv 4. cikkének és a 2008/50/EK irányelv 6. és 9. cikkének értelmében egy bizonyos zónában vagy agglomerációban objektív becslést alkalmaznak, az információknak legalább a következőket kell magukban foglalniuk:

a) a becslési módszer leírása;

b) az adatminőség dokumentációja.

(7) A tagállamok az I. melléklet B. részében felsorolt szennyező anyagok, valamint – adott esetben – az I. melléklet C. részében felsorolt további szennyező anyagok és a portálon e célból felsorolt további szennyező anyagok tekintetében a kölcsönös információcsere céljából a tagállamok által az 1. cikk b) pontjában említettekkel összhangban kiválasztott hálózatokra és állomásokra vonatkozóan is hozzáférhetővé teszik a II. melléklet D. részében foglalt, az alkalmazott vizsgálati módszerek minőségére és nyomon követhetőségére vonatkozó információkat. E cikk (1)–(6) bekezdését az információcserére is alkalmazni kell.

10. cikk

Elsődleges hitelesített vizsgálati adatok és elsődleges naprakész vizsgálati adatok

(1) Az e határozat 5. cikkében említett eljárással összhangban a tagállamok hozzáférhetővé teszik a II. melléklet E. részében foglalt, az elsődleges hitelesített vizsgálati adatokra vonatkozó információkat valamennyi olyan mintavételi pont tekintetében, ahol a tagállamok által a 9. cikk szerint jelzetteknek megfelelően vizsgálat céljából az I. melléklet B. és C. részében felsorolt szennyező anyagok vonatkozásában mérési adatok gyűjtése folyik.

Amennyiben egy bizonyos zónában vagy agglomerációban modellezési technikát alkalmaznak, a tagállamok a II. melléklet E. részében foglalt információkat a rendelkezésre álló legnagyobb időbeli felbontással teszik hozzáférhetővé.

(2) Az elsődleges hitelesített vizsgálati adatokat teljes idősorozatként legkésőbb kilenc hónappal az egyes naptári évek végét követően egy teljes naptári évre a Bizottság rendelkezésére bocsátják.

(3) Amennyiben a tagállamok élnek a 2008/50/EK irányelv 20. cikkének (2) bekezdésében és 21. cikkének (3) bekezdésében meghatározott lehetőséggel, hozzáférhetővé teszik a 2008/50/EK irányelv 20. cikkének (1) bekezdése szerinti természetes forrásból, illetve a 2008/50/EK irányelv 21. cikkének (1) és (2) bekezdése szerinti téli homokszórásból és sózásból származó hozzájárulás számszerűsítésére vonatozó információt.

Ez az információ magában foglalja a következőket:

a) a figyelmen kívül hagyás térbeli kiterjedése;

b) a természetes forrásoknak vagy a téli homokszórásnak és sózásnak tulajdonítható, e cikk (1) bekezdése szerint hozzáférhetővé tett elsődleges hitelesített vizsgálati adatok mennyisége;

c) a 8. cikk szerint bejelentett módszerek alkalmazásának eredményei.

(4) Az I. melléklet B. részében felsorolt szennyező anyagok, valamint adott esetben az I. melléklet C. részében felsorolt további szennyező anyagok és a portálon e célból felsorolt további szennyező anyagok tekintetében a tagállamok azokra a hálózatokra és állomásokra vonatkozóan is hozzáférhetővé teszik a II. melléklet E. részében foglalt, az elsődleges naprakész vizsgálati adatokra vonatkozó információkat, mely hálózatokat és állomásokat kifejezetten abból a célból választottak ki az 1. cikk b) pontjában említett kölcsönös információcsere céljából ugyancsak a tagállamok által kiválasztott hálózatok és állomások közül, hogy hozzáférhetővé tegyék a naprakész információkat.

(5) Az I. melléklet B. részében felsorolt szennyező anyagok, valamint adott esetben az I. melléklet C. részében felsorolt további szennyező anyagok és a portálon e célból felsorolt további szennyező anyagok tekintetében a tagállamok az általuk az 1. cikk b) pontjában említett kölcsönös információcsere céljából kiválasztott hálózatokra és állomásokra vonatkozóan is hozzáférhetővé teszik a II. melléklet E. részében foglalt, az elsődleges hitelesített vizsgálati adatokra vonatkozó információkat. E cikk (2) és (3) bekezdését az információcserére is alkalmazni kell.

(6) A (4) bekezdés szerinti elsődleges naprakész vizsgálati adatokat ideiglenesen, az egyes szennyező anyagok vizsgálati módszerének megfelelő gyakorisággal és az adatoknak a 2008/50/EK irányelv 26. cikke szerinti nyilvánosságra hozatalát követően ésszerű időn belül a Bizottság rendelkezésére kell bocsátani az e határozat I. mellékletének B. részében e célból meghatározott szennyező anyagok tekintetében.

Ez az információ magában foglalja a következőket:

a) becsült koncentrációszintek;

b) a minőség-ellenőrzés állapotának feltüntetése.

(7) A (4) bekezdés szerint hozzáférhetővé tett elsődleges naprakész információknak összhangban kell lenniük a 6., a 7. és a 9. cikk szerint hozzáférhetővé tett információkkal.

(8) A tagállamok a (4) bekezdés szerint hozzáférhetővé tett elsődleges naprakész vizsgálati adatokat további minőség-ellenőrzést követően frissíthetik. A frissített információ az eredeti információ helyébe lép és állapotát egyértelműen jelezni kell.

11. cikk

Összesített hitelesített vizsgálati adatok

(1) A tagállamok által a 10. cikk szerint az elsődleges hitelesített vizsgálati adatokra vonatkozóan hozzáférhetővé tett információk alapján az 5. cikk (1) bekezdésében említett alkalmazás hozza létre az összesített hitelesített vizsgálati adatok tekintetében a II. melléklet F. részében előírt információkat.

(2) A kötelezően figyelemmel kísérendő szennyező anyagok esetében az alkalmazás által létrehozott információnak valamennyi olyan mintavételi pontra vonatkozóan tartalmaznia kell az összesített mért koncentrációs szinteket, amelyről a 9. cikk (3) bekezdésének c) pontja értelmében a tagállamoknak információt kell szolgáltatniuk.

(3) A valamely meghatározott környezetvédelmi célkitűzés által érintett szennyező anyagok esetében az alkalmazás által létrehozott információ az I. melléklet B. részében foglalt meghatározott környezetvédelmi célkitűzéshez kapcsolódó mérőszámban kifejezett koncentrációs szintekből áll és a következőket foglalja magában:

a) az éves átlagérték, ha éves átlagos célértéket vagy határértéket határoztak meg;

b) a túllépés teljes óraszáma, ha óránkénti határértéket határoztak meg;

c) a túllépés teljes napszáma, ha napi határértéket határoztak meg, vagy a PM10-re vonatkozó 90,4 százalékos érték, ha folyamatos mérés helyett véletlenszerű méréseket használnak;

d) a túllépés teljes napszáma, amennyiben legfeljebb napi 8 órás középértéket vagy határértéket határoztak meg;

e) az AOT40 a 2008/50/EK irányelv VII. mellékletének A. részében meghatározottak szerint a növényzet védelmét célzó, ózonra megállapított célérték esetében;

f) az átlagexpozíció-mutató a PM2,5-expozíció csökkentésére vonatkozó célérték és az expozíció koncentrációjára irányuló kötelezettség esetén.

12. cikk

Környezetvédelmi célkitűzések megvalósítása

(1) Az e határozat 5. cikkében említett eljárással összhangban a tagállamok hozzáférhetővé teszik a 2004/107/EK és a 2008/50/EK irányelvben megfogalmazott környezetvédelmi célkitűzések megvalósítására vonatkozóan a II. melléklet G. részében meghatározott információkat.

(2) Az (1) bekezdésben említett információkat legkésőbb kilenc hónappal az egyes naptári évek végét követően egy teljes naptári évre a Bizottság rendelkezésére bocsátják.

Az információ magában foglalja a következőket:

a) nyilatkozat arról, hogy minden egyes zónában vagy agglomerációban teljesült az összes környezetvédelmi célkitűzés; a nyilatkozat magában foglalja az alkalmazandó tűréshatárok túllépésére vonatkozó információkat is;

b) adott esetben nyilatkozat arról, hogy a zónában bekövetkezett túllépés természetes forrásoknak tulajdonítható;

c) adott esetben nyilatkozat arról, hogy a PM10-re vonatkozó levegőminőségi célkitűzés adott zónában vagy agglomerációban bekövetkezett túllépése a közutak téli homokszórását vagy sózását követő felkeveredésre vezethető vissza;

d) információ a PM2,5 expozíciókoncentrációjára vonatkozó kötelezettség teljesítéséről.

(3) Túllépés esetén a hozzáférhetővé tett információnak magában kell foglalnia a túllépés területére és az expozíció által érintett személyek számára vonatkozó információt.

(4) A hozzáférhetővé tett információknak összhangban kell lenniük a 6. cikk szerint ugyanarra a naptári évre közzétett zónaelhatárolással és a 11. cikk szerint közzétett összesített hitelesített vizsgálati adatokkal.

13. cikk

A levegőminőségi tervek

(1) Az e határozat 5. cikkében említett eljárással összhangban a tagállamok hozzáférhetővé teszik a 2008/50/EK irányelv 23. cikkében előírt levegőminőségi tervekre vonatkozóan az e határozat II. mellékletének H., I. J. és K. részében foglalt információkat, amelyek magukban foglalják a következőket:

a) a levegőminőségi tervek kötelező elemei, amelyeket a 2008/50/EK irányelv 23. cikke értelmében a 2008/50/EK irányelv XV. mellékletének A. szakasza sorol fel;

b) hivatkozások arra, hogy a nyilvánosság hol férhet hozzá a levegőminőségi tervekre vonatkozó, rendszeresen frissített információkhoz.

(2) Az információt haladéktalanul, de legkésőbb két évvel az első túllépés megfigyelése szerinti naptári év végét követően a Bizottság rendelkezésére kell bocsátani.

14. cikk

A 2004/107/EK irányelv célértékeinek teljesítését célzó intézkedések

(1) Az e határozat 5. cikkében említett eljárással összhangban a célértékek teljesítését célzó, a 2004/107/EK irányelv 5. cikkének (2) bekezdésében előírt intézkedésekre vonatkozóan a tagállamok hozzáférhetővé teszik az e határozat II. mellékletének K. részében foglalt információkat.

(2) Az információkat legkésőbb két évvel az intézkedést kiváltó túllépés megfigyelése szerinti naptári év végét követően a Bizottság rendelkezésére kell bocsátani.







IV.

FEJEZET

ÁTMENETI ÉS ZÁRÓ RENDELKEZÉSEK

15. cikk

Hatályon kívül helyezés

A 2004/224/EK és a 2004/461/EK határozat 2014. január 1-jétől hatályát veszti.

16. cikk

Alkalmazhatóság

(1) Ezt a határozatot 2014. január 1-jétől kell alkalmazni.

(2) E cikk (1) bekezdésétől eltérve a tagállamok a 6. és a 7. cikk alapján szolgáltatandó információkat első alkalommal legkésőbb 2013. december 31-ig rendelkezésre bocsátják.

17. cikk

Címzettek

Ennek a határozatnak a tagállamok a címzettjei.









I. MELLÉKLET

A. Adatszolgáltatási követelmények

1. Az időre vonatkozó jelentéstétel

Minden idővel kapcsolatos hivatkozást az ISO 8601:2004(E) szabvánnyal összhangban kell hozzáférhetővé tenni, a bővített formátum (ÉÉÉÉ-HH-NNTóó:pp:mm ± óó:pp) használatával, amely magában foglalja az összehangolt világidőtől (UTC) való eltérésre vonatkozó információt is.

Az időbélyegző a mérési időszak végére utal.

2. Számjegyek száma és kerekítés

Az adatokat ugyanannyi számjeggyel kell hozzáférhetővé tenni, amennyivel a megfigyelési hálózatban használták.

A kerekítés a számítási folyamat legutolsó lépése, azaz közvetlenül az eredménynek a környezetvédelmi célkitűzéssel való összehasonlítása előtt történik, és csak egyszer kell elvégezni. Alapértelmezett esetben a rendszer adott esetben a rendelkezésre bocsátott adatok kerekítését a kereskedelmi kerekítési szabályok szerint hajtja végre.

3. Egyenértékűség

Amikor egy adott helyszínen több mint egy vizsgálati módszert alkalmaznak, az adatokat az adott helyszínen a legkisebb bizonytalanságot mutató vizsgálati módszer segítségével kell megadni.

4. Szabványosítás

A kölcsönös információcserére a 2004/107/EK irányelv IV. mellékletének IV. részében és a 2008/50/EK irányelv VI. mellékletének C. részében foglalt rendelkezéseket kell alkalmazni.

5. A PM2,5-re vonatkozó rendelkezések

Határértékek és tűréshatárok

A PM2,5 esetében a 2008/50/EK irányelv XIV. mellékletének E. részével összhangban az alább említett megfelelő években a határértékek (HÉ) és tűréshatárok (TH) következő összesített értékeit kell alkalmazni:







Év HÉ + TH 2008 30 2009 29 2010 29 2011 28 2012 27 2013 26 2014 26 2015 25

Az átlagexpozíció-mutató kiszámítása a 2008/50/EK irányelv XIV. mellékletének A. részével összhangban

A számítást minden egyes év vonatkozásában el kell végezni, oly módon, hogy minden kiválasztott mintavételi pont esetében kiszámítják a PM2,5-re vonatkozó éves középértéket. A mintavételi pontok kiválasztásának egyértelműen következnie kell a hozzáférhetővé tett megfelelő információkból.

Az éves átlag kiszámítása a tagállam átlagexpozíció-mutató kiszámítására kijelölt valamennyi helyszínén mért, az adatminőségi célkitűzéseknek megfelelő, érvényes éves középértékek átlagolásával történik.

Ezt az eljárást mind a három évre megismétlik, majd a három év éves átlagértékéből történő átlagszámítással kapják meg az átlagexpozíció-mutatót.

Az átlagexpozíció-mutatót évente kell hozzáférhetővé tenni a koncentráció hároméves mozgóátlagaként. Amennyiben az átlagexpozíció-mutatót közvetlenül vagy közvetve (mintavételi pont kiválasztása révén) befolyásoló adat frissítésére van szükség, az összes érintett információ teljes frissítését el kell végezni.

B. Környezetvédelmi célkitűzések és a jelentéstétel mérőszámai







Képlet A védelem célja Környezetvédelmi célkitűzés típusa (kód (1)) A vizsgálatok átlagolási időszaka A környezetvédelmi célkitűzések jelentéstételi mérőszámai A környezetvédelmi célkitűzések számértékei (túllépések megengedett száma) Szennyező anyagok, amelyek tekintetében naprakész és hitelesített adatokat kell bejelenteni NO2 egészség HÉ egy óra túllépéses órák száma egy naptári évben 200 μg/m3 (18) HÉTH HÉ egy naptári év éves átlagérték 40 μg/m3 HÉTH RKÉ egy óra három egymást követő túllépéses óra (olyan helyszíneken, amelyek a levegőminőség tekintetében legalább 100 km2 terület, vagy egy teljes zóna vagy agglomeráció vonatkozásában reprezentatívak, amely helyszínek közül a legkisebbet kell figyelembe venni) 400 μg/m3 NOx növényzet KSZ egy naptári év éves átlagérték 30 μg/m3 PM10 egészség HÉ egy nap túllépéses napok száma egy naptári évben 50 μg/m3 (35) 90,4 százalékos érték HÉ egy naptári év éves átlagérték 40 μg/m3 THS (2) egy nap levont túllépéses napok száma egy naptári évben n.a. egy naptári év éves átlagérték levonása n.a. THV (2) egy nap levont túllépéses napok száma egy naptári évben n.a. egy naptári év éves átlagérték levonása n.a. PM2,5 egészség EKK három egymást követő naptári év átlagexpozíció-mutató (kiszámításához lásd a 2008/50/EK irányelvet) 20 μg/m3 ECSC a 2008/50/EK irányelv XIV. mellékletének B. részével összhangban CÉ egy naptári év éves átlagérték 25 μg/m3 HÉ HÉTH SO2 egészség HÉ egy óra túllépéses órák száma egy naptári évben 350 μg/m3 (24) egy nap túllépéses napok száma egy naptári évben 125 μg/m3 (3) RKÉ egy óra három egymást követő túllépéses óra (olyan helyszíneken, amelyek a levegőminőség tekintetében legalább 100 km2 terület, vagy egy teljes zóna vagy agglomeráció vonatkozásában reprezentatívak, amely helyszínek közül a legkisebbet kell figyelembe venni) 500 μg/m3 THV (2) egy óra levont túllépéses órák száma egy naptári évben n.a. egy nap levont túllépéses napok száma egy naptári évben n.a. növényzet KSZ egy naptári év éves átlagérték 20 μg/m3 tél átlagérték a téli hónapok alatt, azaz az x–1. év október 1-jétől az x. év március 31-ig 20 μg/m3 O3 egészség CÉ a legmagasabb napi 8 órás középérték azok a napok, amikor a legmagasabb napi 8 órás középérték meghaladta a három év tekintetében átlagolt célértéket 120 μg/m3 (25) HTC a legmagasabb napi 8 órás középérték azok a napok, amikor a legmagasabb napi 8 órás középérték meghaladta a hosszú távú célkitűzést egy naptári évben 120 μg/m3 TKÉ egy óra túllépéses órák száma egy naptári évben 180 μg/m3 RKÉ egy óra túllépéses órák száma egy naptári évben 240 μg/m3 növényzet CÉ május 1-jétől július 31-ig AOT40 (kiszámításához lásd a 2008/50/EK irányelv VII. mellékletét) 18 000 μg/m3·h HTC május 1-jétől július 31-ig AOT40 (kiszámításához lásd a 2008/50/EK irányelv VII. mellékletét) 6 000 μg/m3 h CO egészség HÉ a legmagasabb napi 8 órás középérték azok a napok, amikor a legmagasabb napi 8 órás középérték meghaladta a határértéket 10 mg/m3 Szennyező anyagok, amelyek tekintetében csak hitelesített adatokat kell bejelenteni benzol egészség HÉ egy naptári év éves átlagérték 5 μg/m3 ólom egészség HÉ egy naptári év éves átlagérték 0,5 μg/m3 kadmium egészség CÉ egy naptári év éves átlagérték 5 ng/m3 arzén egészség CÉ egy naptári év éves átlagérték 6 ng/m3 ▼C1 nikkel egészség CÉ egy naptári év éves átlagérték 20 ng/m3 ▼B benzo(a)pirén egészség CÉ egy naptári év éves átlagérték 1 ng/m3 (1) HÉ: határérték, HÉTH: Határérték + tűréshatár, CÉ: célérték, HTC: hosszú távú célkitűzés, TKÉ: tájékoztatási küszöbérték, RKÉ: riasztási küszöbérték, KSZ: kritikus szint, THV: természetes hozzájárulás vizsgálata, THS: téli homokszórásból és sózásból származó hozzájárulás vizsgálata, ECSC: expozíció csökkentésére vonatkozó cél, EKK: expozíció koncentrációjára irányuló kötelezettség. (2) Naprakész adatokat nem kell hozzáférhetővé tenni.

C. Szennyező anyagok, amelyekre figyelemmelkísérési követelmények vonatkoznak

Ez a lista a 2004/107/EK és 2008/50/EK irányelvben említett valamennyi olyan szennyező anyagot tartalmazza, amelyekre figyelemmelkísérési követelmények vonatkoznak. Egy, az Európai Környezetvédelmi Ügynökség által gondozott, a portálon is közzéteendő lista felsorolja azokat a további szennyező anyagokat, amelyekről a tagállamok – adott esetben – kölcsönös adatcserét fognak végrehajtani.







AirBase-kód Szennyező anyag képlete Szennyező anyag megnevezése Mértékegység Gáz-halmazállapotú szervetlen szennyező anyagok 1 SO2 kén-dioxid μg/m3 8 NO2 nitrogén-dioxid μg/m3 9 NOx (1) nitrogén-oxidok μg/m3 7 O3 ózon μg/m3 10 CO szén-monoxid mg/m3 Szilárd részecske (PM) 5 PM10 PM10 μg/m3 6001 PM2,5 PM2,5 μg/m3 PM2,5 speciációs elemzése ▼C1 1047 SO4 2- a PM2,5-ben szulfát a PM2,5-ben μg/m3 ▼B 1046 NO3 - a PM2,5-ben nitrát a PM2,5-ben μg/m3 1045 NH4 + a PM2,5-ben ammónium a PM2,5-ben μg/m3 1771 elemi C a PM2,5-ben elemi szén a PM2,5-ben μg/m3 1772 szerv. C a PM2,5-ben szerves szén a PM2,5-ben μg/m3 1629 Ca2 + a PM2,5-ben kalcium a PM2,5-ben μg/m3 1659 Mg2 + a PM2,5-ben magnézium a PM2,5-ben μg/m3 1657 K + a PM2,5-ben kálium a PM2,5-ben μg/m3 1668 Na + a PM2,5-ben nátrium a PM2,5-ben μg/m3 1631 Cl- a PM2,5-ben klorid a PM2,5-ben μg/m3 Nehézfémek ▼C1 5012 Pb a PM10-ben ólom a PM10-ben μg/m3 5014 Cd a PM10-ben kadmium a PM10-ben ng/m3 5018 As a PM10-ben arzén a PM10-ben ng/m3 5015 Ni a PM10-ben nikkel a PM10-ben ng/m3 ▼B Nehézfémek kiülepedése ▼C1 7012 Pb-kiülepedés nedves/teljes Pb-kiülepedés μg/m2/nap 7014 Cd-kiülepedés nedves/teljes Cd-kiülepedés μg/m2/nap 7018 As-kiülepedés nedves/teljes As-kiülepedés μg/m2/nap 7015 Ni-kiülepedés nedves/teljes Ni-kiülepedés μg/m2/nap ▼B 7013 Hg-kiülepedés nedves/teljes Hg-kiülepedés μg/m2/nap Higany 4013 fémes gáz-halmazállapotú Hg elemi gáz-halmazállapotú higany ng/m3 4813 összes gáz-halmazállapotú Hg összes gáz-halmazállapotú higany ng/m3 653 reaktív gáz-halmazállapotú Hg reaktív gáz-halmazállapotú higany ng/m3 ▼C1 5013 Hg a PM10-ben higany a PM10-ben ng/m3 ▼B Policiklikus aromás szénhidrogének 5029 benzo(a)pirén benzo(a)pirén a PM10-ben ng/m3 5610 benzo(a)antracén benzo(a)antracén a PM10-ben ng/m3 5617 benzo(b)fluorantén benzo(b)fluorantén a PM10-ben ng/m3 5759 benzo(j)fluorantén benzo(j)fluorantén a PM10-ben ng/m3 5626 benzo(k)fluorantén benzo(k)fluorantén a PM10-ben ng/m3 5655 indeno(1,2,3-cd)pirén indeno(1,2,3-cd)pirén a PM10-ben ng/m3 5763 dibenzo(a,h)antracén dibenzo(a,h)antracén a PM10-ben ng/m3 Policiklikus aromás szénhidrogének kiülepedése 7029 benzo(a)pirén benzo(a)pirén-kiülepedés μg/m2/nap 611 benzo(a)antracén benzo(a)antracén-kiülepedés μg/m2/nap 618 benzo(b)fluorantén benzo(b)fluorantén-kiülepedés μg/m2/nap 760 benzo(j)fluorantén benzo(j)fluorantén-kiülepedés μg/m2/nap 627 benzo(k)fluorantén benzo(k)fluorantén-kiülepedés μg/m2/nap 656 indeno(1,2,3-cd)pirén indeno(1,2,3-cd)pirén-kiülepedés μg/m2/nap 7419 dibenzo(a,h)antracén dibenzo(a,h)antracén-kiülepedés μg/m2/nap Illékony szerves vegyületek 20 C6H6 benzol μg/m3 428 C2H6 etán μg/m3 430 C2H4 etén (etilén) μg/m3 432 HC≡CH etin (acetilén) μg/m3 503 H3C-CH2-CH3 propán μg/m3 505 CH2 = CH-CH3 propén μg/m3 394 H3C-CH2-CH2-CH3 n-bután μg/m3 447 H3C-CH(CH3)2 2-metil-proprán (i-bután) μg/m3 6005 H2C = CH-CH2-CH3 1-butén μg/m3 6006 H3C-CH = CH-CH3 transz-2-butén μg/m3 6007 H3C-CH = CH-CH3 cisz-2-butén μg/m3 24 CH2 = CH-CH = CH2 1,3-butadién μg/m3 486 H3C-(CH2)3-CH3 n-pentán μg/m3 ▼C1 450 H3C-CH2-CH(CH3)2 2-metil-bután (i-pentán) μg/m3 ▼B 6008 H2C = CH-CH2-CH2-CH3 1-pentén μg/m3 6009 H3C-HC = CH-CH2-CH3 2-pentén μg/m3 451 CH2 = CH-C(CH3) = CH2 2-metil-1,3-butadién (izoprén) μg/m3 443 C6H14 n-hexán μg/m3 316 (CH3)2-CH-CH2-CH2-CH3 2-metil-pentán (i-hexán) μg/m3 441 C7H16 n-heptán μg/m3 475 C8H18 n-oktán μg/m3 449 (CH3)3-C-CH2-CH-(CH3)2 2,2,4-trimetil-pentán (i-oktán) μg/m3 ▼C1 21 C6H5-CH3 toluol μg/m3 431 C6H5-C2H5 etil-benzol μg/m3 464 m,p-C6H4(CH3)2 m,p-xilol μg/m3 482 o-C6H4(CH3)2 o-xilol μg/m3 ▼B 6011 C6H3(CH3)3 1,2,4-trimetil-benzol μg/m3 6012 C6H3(CH3)3 1,2,3-trimetil-benzol μg/m3 6013 C6H3(CH3)3 1,3,5-trimetil-benzol μg/m3 32 THC(NM) az összes nem metán szénhidrogén μg/m3 25 HCHO metanal (formaldehid) μg/m3 (1) Az NOx-re vonatkozó mérések vagy ugyanazon a helyszínen az NO-ra és az NO2-re vonatkozó mérések összesítése is bejelenthető. A jelentést μg NO2/m3 mértékegységben kell benyújtani.









II. MELLÉKLET

A. Közös adattípusok

Ha bizonyos adattípusokat e melléklet B–K. része értelmében hozzáférhetővé tesznek, akkor az érintett adattípusnál felsorolt valamennyi információt meg kell adni.

1. „Kapcsolattartási adatok” adattípus

1. Felelős hatóság, intézmény vagy szerv neve

2. Felelős személy neve

3. Internetcím

4. Cím

5. Telefonszám

6. E-mail cím

2. „Túllépési helyzet” adattípus

1. Túllépési helyezet azonosítója

2. Túllépett környezetvédelmi célkitűzés

3. Túllépési helyzet által érintett terület („térbeli kiterjedés” adattípus)

4. Terület besorolása

5. Közigazgatási egységek

6. A környezetvédelmi célkitűzés feletti szint által érintett felület becsült mérete

7. A környezetvédelmi célkitűzés feletti szint által érintett közút becsült hossza

8. Megfigyelőállomások a túllépési területen (kapcsolódás a D. részhez)

9. Modellezett túllépés (kapcsolódás a D. részhez)

10. A túllépési területen élő lakosság becsült összlétszáma

11. A környezetvédelmi célkitűzés feletti expozíciónak kitett ökoszisztéma/növényzet becsült területe

12. Referenciaév

3. „Környezetvédelmi célkitűzés” adattípus

1. Célkitűzés típusa

2. Vizsgálat átlagolási időszaka

3. Védelem célja

4. „Térbeli kiterjedés” adattípus

1. Földrajzi információs rendszer (FIR) szerinti információ koordinátákban megadva

5. „Térbeli megfigyelés” adattípus

1. Térbeli vizsgálati adatok

6. „Közzététel” adattípus

1. Közzététel

2. Cím

3. Szerző(k)

4. Közzététel időpontja

5. Kiadó

6. Webcím

7. „Változtatás dokumentációja” adattípus

1. Változtatás

2. Változtatás leírása

B. Zónákra és agglomerációkra vonatkozó információk (6. cikk)

1. Benyújtó („kapcsolattartási adatok” adattípus)

2. Változtatás dokumentációja („változtatás dokumentációja” adattípus)

3. Zóna kódja

4. Zóna megnevezése

5. Zóna típusa

6. Zóna elhatárolása („térbeli kiterjedés” adattípus)

7. Zónára vonatkozó előzmények: alkalmazás kezdő és záró dátuma

8. Jogelőd (kapcsolódás a B. részhez)

9. Lakosság létszáma

10. Lakosság létszámának referenciaéve

11. Kijelölt szennyező anyag kódja

12. Védelem célja

13. A 2008/50/EK irányelv 22. cikke szerinti mentesség vagy halasztás

C. A vizsgálati rendszerre vonatkozó információk (7. cikk)

1. Benyújtó („kapcsolattartási adatok” adattípus)

2. Változtatás dokumentációja („változtatás dokumentációja” adattípus)

3. Zónára vonatkozó információ (kapcsolódás a B. részhez)

4. Szennyező anyag

5. Környezetvédelmi célkitűzés („környezetvédelmi célkitűzés” adattípus)

6. Vizsgálati küszöbérték megvalósítása

7. Vizsgálati küszöbérték besorolási éve

8. Besorolás dokumentációja (webcím)

9. Vizsgálat típusa

10. Vizsgálat típusa: leírás

11. Egyedi vizsgálati metaadatok, beleértve az állomás azonosítóját és a helyszínre vonatkozó információt (kapcsolódás a D. részhez)

12. A levegőminőség vizsgálatáért felelős hatóság („kapcsolattartási adatok” adattípus)

13. A mérési rendszerek jóváhagyásáért felelős hatóság („kapcsolattartási adatok” adattípus)

14. A mérések pontosságáért felelős hatóság („kapcsolattartási adatok” adattípus)

15. A vizsgálati módszer elemzéséért felelős hatóság („kapcsolattartási adatok” adattípus)

16. A nemzeti szintű minőségbiztosítás koordinációjáért felelős hatóság („kapcsolattartási adatok” adattípus)

17. A más tagállamokkal és a Bizottsággal folytatott együttműködés koordinációjáért felelős hatóság („kapcsolattartási adatok” adattípus)

D. A vizsgálati módszerekre vonatkozó információk (8. és 9. cikk)

i. Általános: valamennyi vizsgálati módszert érintő információk

1. Benyújtó („kapcsolattartási adatok” adattípus)

2. Változtatás dokumentációja („változtatás dokumentációja” adattípus)

3. Vizsgálat típusa

4. Zónára vonatkozó információ (kapcsolódás a B. részhez)

5. Szennyező anyag

ii. Helyhez kötött mérésekre vonatkozó információk

1. Mérési konfiguráció azonosítója

2. Európai állomásazonosító

3. Hálózat azonosítója

4. Nemzeti állomáskód

5. Megfigyelőállomás megnevezése

6. Település megnevezése

7. Mérés kezdő és záró dátuma

8. Mérés típusa

9. Mérési/mintavételezési/elemzési módszer

10. Mérő- és mintavételi berendezés (adott esetben)

11. Kimutatási határ (adott esetben)

12. Az egyenértékűség kimutatása

13. Az egyenértékűség kimutatása: dokumentáció (webcím)

14. Mintavételezés időtartama

15. Mintavétel intervalluma

16. A reprezentatív terület térbeli kiterjedése („térbeli kiterjedés” adattípus) (adott esetben)

17. Reprezentativitás értékelése (adott esetben)

18. Reprezentativitás dokumentációja (webcím) (adott esetben)

19. Mintavételi pont elhelyezkedése: bemeneti nyílás talaj feletti magassága

20. Mintavételi pont elhelyezkedése: bemeneti nyílás vízszintes távolsága a következő épülettől (közlekedési helyszínen elhelyezett állomások esetében)

21. Mintavételi pont elhelyezkedése: bemeneti nyílás távolsága a legközelebbi forgalmi sávtól (közlekedési helyszínen elhelyezett állomások esetében)

22. Állomás besorolása az egyes szennyező anyagok mérési konfigurációja tekintetében meghatározó kibocsátási források szempontjából

23. Fő kibocsátási források (közlekedés, háztartási fűtés, ipari források vagy forrásterület stb.) (adott esetben)

24. Távolság a meghatározó ipari forrástól vagy forrásterülettől (ipari helyszínen elhelyezett állomások esetében)

25. Állomás időhivatkozásai: kezdő és záró dátum

26. Földrajzi koordináták: a megfigyelőállomás hosszúsági, szélességi foka és tengerszint feletti magassága

27. Az állomásinformációk dokumentációja térképekkel és fényképekkel (webcím) (adott esetben)

28. Terület besorolása

29. Távolság főbb forgalmi csomópontoktól (közlekedési helyszínen elhelyezett állomások esetében)

30. Vizsgált forgalom mértéke (közlekedési helyszínen elhelyezett állomások esetében)

31. A teherforgalom aránya (adott esetben, közlekedési helyszínen elhelyezett állomások esetében)

32. A forgalom sebessége (adott esetben, közlekedési helyszínen elhelyezett állomások esetében)

33. Magas épületek közé zárt út – utcaszélesség (adott esetben, közlekedési helyszínen elhelyezett állomások esetében)

34. Magas épületek közé zárt út – épülethomlokzatok középmagassága (adott esetben, közlekedési helyszínen elhelyezett állomások esetében)

35. Hálózat neve

36. Hálózat: működés kezdő és záró dátuma

37. Hálózatkezelésért felelős szerv („kapcsolattartási adatok” adattípus)

38. Téli homokszórás és sózás vizsgálati módszere (amennyiben a 2008/50/EK irányelv 21. cikke alkalmazandó)

39. Természetes hozzájárulás vizsgálati módszere (amennyiben a 2008/50/EK irányelv 20. cikke alkalmazandó)

40. Adatminőségi célkitűzések: mérési időszak

41. Adatminőségi célkitűzések: adat rendelkezésre állása

42. Adatminőségi célkitűzések: bizonytalanságra vonatkozó becslés

43. Adatminőségi célkitűzések: a nyomon követhetőség és a bizonytalanságra vonatkozó becslés dokumentációja

44. Adatminőségi célkitűzések: a minőségbiztosítás/minőség-ellenőrzés dokumentációja (webcím)

iii. Indikatív mérésekre vonatkozó információk

1. Indikatív mérés azonosítója

2. Mérési módszer leírása

3. Mérés típusa

4. Mérési módszer

5. Mérő- és mintavételi berendezés (adott esetben)

6. Kimutatási határ (adott esetben)

7. Mintavételezés időtartama

8. Mintavétel intervalluma

9. Földrajzi koordináták: földrajzi hosszúság, szélesség és magasság

10. Téli homokszórás és sózás vizsgálati módszere (amennyiben a 2008/50/EK irányelv 21. cikke alkalmazandó)

11. Természetes hozzájárulás vizsgálati módszere (amennyiben a 2008/50/EK irányelv 20. cikke alkalmazandó)

12. Adatminőségi célkitűzések: mérési időszak

13. Adatminőségi célkitűzések: adat rendelkezésre állása

14. Adatminőségi célkitűzések: bizonytalanságra vonatkozó becslés

15. Adatminőségi célkitűzések: a nyomon követhetőség és a bizonytalanságra vonatkozó becslés dokumentációja

16. Adatminőségi célkitűzések: minőségbiztosítás/minőség-ellenőrzés dokumentációja (webcím)

iv. Modellezésre vonatkozó információk

1. Modellezési azonosító

2. Környezetvédelmi célkitűzés típusa („környezetvédelmi célkitűzés” adattípus)

3. Modellezési módszer: név

4. Modellezési módszer: leírás

5. Modellezési módszer: dokumentáció (webcím)

6. Modellezési módszer: hitelesítés méréssel

7. Modellezési módszer: hitelesítés méréssel olyan helyszíneken, amelyeket nem jelentettek be a levegőminőségről szóló irányelv szerint

8. Modellezési időszak

9. Modellezési terület („térbeli kiterjedés” adattípus)

10. Térbeli felbontás

11. Téli homokszórás és sózás vizsgálati módszere (amennyiben a 2008/50/EK irányelv 21. cikke alkalmazandó)

12. Természetes hozzájárulás vizsgálati módszere (amennyiben a 2008/50/EK irányelv 20. cikke alkalmazandó)

13. Adatminőségi célkitűzések: bizonytalanságra vonatkozó becslés

14. Adatminőségi célkitűzések: minőségbiztosítás/minőség-ellenőrzés dokumentációja (webcím)

v. Objektív becslési információk

1. Objektív becslés azonosítója

2. Leírás

3. Objektív becslés területe („térbeli kiterjedés” adattípus)

4. Adatminőségi célkitűzés: bizonytalanságra vonatkozó becslés

5. Adatminőségi célkitűzések: a nyomon követhetőség és a bizonytalanságra vonatkozó becslés dokumentációja

6. Adatminőségi célkitűzések: minőségbiztosítás/minőség-ellenőrzés dokumentációja (webcím)

E. Elsődleges hitelesített adatokra és elsődleges naprakész vizsgálati adatokra vonatkozó információk (10. cikk)

1. Benyújtó („kapcsolattartási adatok” adattípus)

2. Változtatás dokumentációja („változtatás dokumentációja” adattípus)

3. Verziószám

4. Szennyező anyag

5. A szennyező anyag egysége

6. Vizsgálat típusa

7. Vizsgálati módszer (kapcsolódás a D. részhez)

8. Mintavételezés kezdő és záró dátuma

9. Mintavételezés időegységei és egységeinek száma

10. Mért érték (beleértve az olyan szennyezőanyag-koncentrációs szintek mennyiségét, amelyek természetes forrásoknak vagy a téli homokszórásnak és sózásnak tulajdoníthatók [amennyiben a 2008/50/EK irányelv 20. és 21. cikke alkalmazandó])

11. Modellezett érték („térbeli megfigyelés” adattípus) (beleértve az olyan szennyezőanyag-koncentrációs szintek mennyiségét, amelyek természetes forrásoknak vagy a téli homokszórásnak és sózásnak tulajdoníthatók [amennyiben a 2008/50/EK irányelv 20. és 21. cikke alkalmazandó])

12. Érvényesség

13. Ellenőrzés állapota

F. Létrehozott összesített adatokra vonatkozó információk (11. cikk)

1. Vizsgálat azonosítója

2. Zónára vonatkozó információ (kapcsolódás a B. részhez)

3. Szennyező anyag

4. A szennyező anyag egysége

5. Környezetvédelmi célkitűzés („környezetvédelmi célkitűzés” adattípus)

6. Vizsgálat típusa

7. Vizsgálati módszer (kapcsolódás a D. részhez)

8. Időhivatkozás: összesítési időszak kezdő és záró dátuma

9. Összesített mért érték

10. Összesített modellezett érték („térbeli megfigyelés” adattípus)

11. Adatminőségi célkitűzés: mérési időszak

12. Adatminőségi célkitűzés: adat rendelkezésre állása

13. Adatminőségi célkitűzés: bizonytalanságra vonatkozó becslés

14. Érvényesség

15. Ellenőrzés állapota

G. A környezetvédelmi célkitűzések teljesítésére vonatkozó információk (12. cikk)

Ezeknek az információknak valamennyi zónára és agglomerációra ki kell terjedniük, valamint teljesen összhangban kell állniuk az e melléklet F. része szerinti, meghatározott környezetvédelmi célkitűzés által érintett szennyező anyagokra vonatkozó összesített hitelesített vizsgálati adatokról létrehozott információkkal.

1. Benyújtó („kapcsolattartási adatok” adattípus)

2. Jelentés tárgyéve

3. Változtatás dokumentációja („változtatás dokumentációja” adattípus)

4. Zónára vonatkozó információ (kapcsolódás a B. részhez)

5. Túllépési helyzet („túllépési helyzet” adattípus)

6. Szennyező anyag

7. Vizsgálati információ (kapcsolódás a D. részhez)

8. A környezetvédelmi célkitűzés túllépése

9. Tűréshatárral kiegészített környezetvédelmi célkitűzés túllépése

10. Túllépés a természetes források figyelembevételével

11. Túllépés a téli homokszórás és sózás figyelembevételével

12. Túllépési helyzet a természetes források, valamint a téli homokszórás és sózás figyelembevételét követően („túllépési helyzet” adattípus)

13. Túllépések teljes száma (a (8)–(11) pontok alapján)

H. Levegőminőségi tervekre vonatkozó információk (13. cikk)

1. Benyújtó („kapcsolattartási adatok” adattípus)

2. Változtatás dokumentációja („változtatás dokumentációja” adattípus)

3. Levegőminőségi terv: kód

4. Levegőminőségi terv: név

5. Levegőminőségi terv: első túllépés referenciaéve

6. Illetékes hatóság („kapcsolattartási adatok” adattípus)

7. Levegőminőségi terv: állapot

8. Levegőminőségi terv: érintett szennyező anyagok

9. Levegőminőségi terv: hivatalos elfogadás dátuma

10. Levegőminőségi terv: végrehajtás ütemezése

11. A levegőminőségi tervre való hivatkozás (webcím)

12. A végrehajtásra való hivatkozás (webcím)

13. Releváns közzététel („közzététel” adattípus)

14. Vonatkozó túllépési helyzet(ek) kódja (kapcsolódás a G. részhez)

I. A szennyező források megállapítására vonatkozó információk (13. cikk)

1. Túllépési helyzet kódja(i) (kapcsolódás a G. részhez)

2. Referenciaév

3. Regionális háttérszint: összesen

4. Regionális háttérszint: a tagállamon belülről

5. Regionális háttérszint: határokon átterjedő

6. Regionális háttérszint: természetes

7. Városi háttérszint növekedése: összesen

8. Városi háttérszint növekedése: forgalom

9. Városi háttérszint növekedése: ipar, ideértve a hő- és az energiatermelést

10. Városi háttérszint növekedése: mezőgazdaság

11. Városi háttérszint növekedése: kereskedelmi és lakossági források

12. Városi háttérszint növekedése: hajózás

13. Városi háttérszint növekedése: nem közúti mozgó gépek és berendezések

14. Városi háttérszint növekedése: természetes

15. Városi háttérszint növekedése: határokon átterjedő

16. Helyi növekedés: összesen

17. Helyi növekedés: forgalom

18. Helyi növekedés: ipar, ideértve a hő- és az energiatermelést

19. Helyi növekedés: mezőgazdaság

20. Helyi növekedés: kereskedelmi és lakossági források

21. Helyi növekedés: hajózás

22. Helyi növekedés: nem közúti mozgó gépek és berendezések

23. Helyi növekedés: természetes

24. Helyi növekedés: határokon átterjedő

J. A megvalósítási évre szóló forgatókönyvre vonatkozó információk (13. cikk)

1. Túllépési helyzet kódja (kapcsolódás a G. részhez)

2. Forgatókönyv kódja

3. Levegőminőségi terv kódja (kapcsolódás a H. részhez)

4. Referenciaév, amelyre vonatkozóan előrejelzéseket dolgoztak ki

5. Referenciaév, amelyben az előrejelzések megkezdődtek

6. Szennyező források megállapítása (kapcsolódás a I. részhez)

7. Releváns közzététel („közzététel” adattípus)

8. Alaphelyzet: kibocsátási forgatókönyv leírása

9. Alaphelyzet: összes kibocsátás az érintett térbeli egységben

10. Alaphelyzet: figyelembe vett intézkedések (kapcsolódás a K. részhez)

11. Alaphelyzet: várható koncentrációs szintek az előrejelzési évben

12. Alaphelyzet: túllépések várható száma az előrejelzési évben

13. Előrejelzés: kibocsátási forgatókönyv leírása

14. Előrejelzés: összes kibocsátás az érintett térbeli egységben

15. Előrejelzés: figyelembe vett intézkedések (kapcsolódás a K. részhez)

16. Előrejelzés: várható koncentrációs szintek az előrejelzési évben

17. Előrejelzés: túllépések várható száma az előrejelzési évben

K. Intézkedésekre vonatkozó információk (13. és 14. cikk)

1. Túllépési helyzet kódja(i) (kapcsolódás a G. részhez)

2. Levegőminőségi terv kódja (kapcsolódás a H. részhez)

3. Értékelési forgatókönyv kódja (kapcsolódás az J. részhez)

4. Intézkedés: kód

5. Intézkedés: név

6. Intézkedés: leírás

7. Intézkedés: besorolás

8. Intézkedés: típus

9. Intézkedés: közigazgatási szint

10. Intézkedés: határidő

11. Intézkedés: érintett kibocsátó ágazat

12. Intézkedés: térbeli kiterjedés

13. Becsült végrehajtási költségek (adott esetben)

14. Tervezett végrehajtás: kezdő és záró dátum

15. Az intézkedés teljes hatálybalépésének tervezett dátuma

16. Egyéb kulcsfontosságú végrehajtási dátumok

17. Az előrehaladás figyelemmel követésének mutatója

18. Az éves kibocsátások csökkenése az alkalmazott intézkedés következtében

19. A koncentrációs szinteket érintő várható hatás az előrejelzési évben (adott esetben)